Шарвилидикай жуван фикирар...

Лезги халкьдин эпосдин эсер, виш йисарин уьмуьрдин тежриба, чирвилерин хазина ва зурба девлет я. Несилрилай несилрал атай «Шарвили» эпосди чи фольклорда еке чка кьазва. Лезги чилин абур, садвал азадвал пата л вичин уьмуьр бахшай Шарвилидин чешнедалди чи халкьди экуь гележегдикай вичин эрзиман мурадар ачухарнава.

Лезгийрин къадим «Шарвили» эпосдин диб тахминан I-III асирра арадал атана. Гуьгъуьнай Алпанистан гьукумат к1вачел акьалтайла «Шарвили» эпос генани девлетлу ва дерин хъхьана. Прозадалди ва шиирралди адакай хейлин риваятар, прозадин Klycap, манияр ама. Абурукай малум жезвайвал, къецепатан уьлквейрай атай кьван душманрин аксина лезгийри тухвай женгера Шарвили абурун кьиле хьана, ам абурук руьгь кутадай къуват хьана.Шарвилиди гьамиша душманрихъ галаз дяве ийиз, вичин халкьар гьар са баладикай, мусибатдикай хкудиз хьана. Душманар сак1ани адал гъалиб жедачир. Вичин ярар-дустар галачиз ада виш агъзур душмандиз жаваб гудай. Са сеферда душмандин къуват артух хьана, цав-чил ч1улав хьана, адал кьушунар тепилмиш хьана. Шарвилидал гзаф хирер хьана ва и хирер сагъ тежез хьана. Цавуз гьарайна Шарвилиди, чилиз гьарайна, мад адаз куьмек хьанач. Ада вич рекьидайла къвалав гвай юлдашриз веси авуна: «Душманди Лезгистандин винел мус гьужумна квез тади гайит1ани, куьне атана К1елед хивяй, Шарвили, Шарвили, Шарвили лагьана, заз пуд сеферда эвера. А ч1авуз за атана, квехъ галаз санал дяве авуна, душманар басмишда.» Гьанлай кьулухъди лезгияр, гьар сеферда душманри чпел гьужум авурла, Шарвилидиз эвериз, душманрин винел гъалиб жез хьана.Шарвили кьенвач, ам амазма, ам гьамиша халкьдин кьулухъ са къеле хьиз галазма, лугьуда. Гахьняй кьуьзуьбуру, мич1и йифиз К1елед хивяй гьараюрла, чарха-рагара ван гьатайла, зирземийра, дерин фурара ван гьатайла, Шарвилидин сес къвеза лугьуз, яб гуз жезаВинидихъ лагьайшл, 2000- йисалай инихъ гьар июндин вацран эхирмижи киш юкъуз къадим Ахцагьа «Шарвили» эпосдин сувар тухузва.Гьар са сувариз вичин вилик кьилик квай игит жеда. Абурукай сад яз чи лезги халкьдин баркаллу хва, вичи Шарвилидин т1вар лезги халкьдин арада машгьур хъувур Имам Мизамудинович Яралиев я. И сувар кьиле тухун патал Имам Яралиева еке тир пай кутуна. Гьар йисуз Имам Мизамудиновича атанвай мугьманриз сувар тебрикзава, абуруз лезгийрихъ авай хъсан адетрикай лугьузва, дамахдай крар давамардай Шарвили хьтин игит рухваяр хьун ва ирс давамарун вичинни ва амайбурун мурад тирди лугьузва» Дагъустандай, Азербайджандай ва Россиядин бязи тир ч1ехи шегьеррай мугьманар и Шарвилидин межлисдиз къвезва. Зани гьа межлисда гьар йисуз иштиракзава.

Учитель родного языка и литературы МКОУ «Эминхюрская СОШ» Бирембеков Н. А. 2017год